Държавен вестник, бр. 111, 2001 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  111
(2) Лечебните заведения по чл. 5, ал. 1 от
Закона за лечебните заведения се финансират
по досегашния ред.
§ 35. Централизираните доставки за здрав-
ни и лечебни заведения на лекарства, медицин-
ска апаратура и техника, инструментариум и
консумативи, предвидени в закон или произти-
чащи от приетите от Министерския съвет на-
ционални програми и проекти, се осъществя-
ват от Министерството на здравеопазването.
§ 36. Националната здравноосигурителна каса
заплаща за лечебна дейност на базата на догово-
ри с лечебните заведения по критерии, утвърде-
ни в Националния рамков договор 2002 и в съот-
ветствие със Закона за бюджета на Национална-
та здравноосигурителна каса за 2002 г.
§ 37. (1) Наличните средства по фонд “Жилищ-
но строителство” на общините, които не са анга-
жирани за извършването на присъщи на фонда
разходи съгласно нормативната уредба, могат да
се ползват по решение на общинските съвети.
(2) Разпоредбата на ал. 1 не се отнася за слу-
чаите, когато общините имат задължения по
обезщетяването на собственици на отчуждени
недвижими имоти и на младежи, работили в
строителството по реда на отмененото Поста-
новление № 70 на Министерския съвет от 1980 г.
за подобряване условията за подготовка и реа-
лизация на младежта.
§ 38. Одобрените със закона средства за при-
добиване на дълготрайни материални активи и
основен ремонт на местните общински пътища
в размер 5 000 000 лв. се разпределят по общи-
ни в срок до 31 март 2002 г. по ред, определен от
Министерския съвет.
§ 39. Държавните приходи от продажби на
природен газ, доставен срещу дялово участие
по Ямбургската спогодба, и приходите от тран-
зитиране на природен газ през територията на
страната, намалени с признатите от Министер-
ския съвет разходи за тези доставки, включи-
телно погашенията по инвестиционни кредити,
ползвани за изграждане на транзитната газо-
преносна мрежа, дължимите мита, такси, данъ-
ци и нормативно определена надценка, се внасят
от “Булгаргаз”—ЕАД, в централния бюджет.
§ 40. За неизплатените в срок задължения от
предприятия по смисъла на Закона за счето-
водството към електропроизводствените тър-
говски дружества, “Национална електрическа
компания”—ЕАД, електроразпределителните
търговски дружества, “Булгаргаз”—ЕАД, топ-
лофикационните дружества и ВиК дружества-
та, произтичащи от доставката на природен газ,
електрическа и топлинна енергия и вода, кре-
диторът може да се снабди с изпълнителен лист
по чл. 237, буква “з” от Гражданския процесуа-
лен кодекс въз основа на документите и извле-
ченията от сметките, с които се установяват
вземанията му, ако задължението не е изплате-
но след писмена покана в 7-дневен срок. В про-
изводството пред съда кредиторът и длъжни-
кът се освобождават от държавни такси.
§ 41. (1) За направените през 2002 г. погаше-
ния от търговските дружества на задължения
по Закона за уреждане на необслужваните кре-
дити, договорени до 31 декември 1990 г., които
съгласно сключените тристранни договори е
определено да бъдат изплатени след 1 януари
2003 г., министърът на финансите сконтира за-
дълженията на търговските дружества със скон-
тов процент 12 на сто.
(2) Операциите по ал. 1 се осъществяват при
условия и по ред, определени от министъра на
финансите.
§ 42. Преведените по този закон субсидии
за общините не могат да се ползват като из-
точник на средства за възстановяване на суми
на фирми от надвнесени данъци за общините
за минал период. 
§ 43. Необходимите разходи за превоз на
хемодиализирани лица се осигуряват със сред-
ства от бюджета на Министерството на здраве-
опазването.
§ 44. (1) Министърът на финансите по пред-
ложение на министъра на здравеопазването и
директора на Националната здравноосигурител-
на каса извършва по реда на чл. 34 от Закона за
устройството на държавния бюджет промени
по бюджетите на Министерството на здравео-
пазването и Националната здравноосигурител-
на каса във връзка с изпълнението на проект
“Реформа в здравния сектор”, финансиран със
заемно споразумение 4565-БУЛ от 23 юни 2000 г.
между Международната банка за възстановя-
ване и развитие и Република България.
(2) Министърът на финансите по предложе-
ние на министъра на здравеопазването извър-
шва промени по реда на чл. 34 от Закона за ус-
тройството на държавния бюджет във връзка с
изпълнението на проект “Преструктуриране на
болничния сектор”, финансиран със Заемно
споразумение от Фонда за сътрудничество в
икономическото развитие на Република Корея.
(3) Министърът на финансите в срок до 30
юни 2002 г. да извърши компенсирани промени
по съответните бюджети в зависимост от хода
на структурната реформа в болничната помощ.
§ 45. В случаите, в които министърът на об-
разованието и науката, министърът на здравео-
пазването и министърът на труда и социалната
политика не извършат в определените срокове
преструктурирането на системите, за които от-
говарят, допълнително необходимите средства,
включително и полагащите се на лицата обез-
щетения, се осигуряват от бюджетите на Минис-
терството на образованието и науката, Минис-
терството на здравеопазването и Министерст-
вото на труда и социалната политика.
§ 46. Отписват се като задължения към репуб-
ликанския бюджет невнесените вноски, дължи-
ми от бюджетите на общините за 2000 г., в размер
6 888 385 лв., съгласно приложение № 11.